Sorg dat jy getel word! | Die Vryburger
Tans is die VVK besig met 'n opname wat in belang is van elke Boere-Afrikaner wat eiendom besit, of wat 'n aandeelhouer is van 'n instansie wat vaste eiendom besit.
Teen Mei 2013 verstryk die tydperk wat die huidige Volksraad het om nasionale- en internasionale uitweë te volg tot vreedsame herstel van ons reg op territoriale selfbeskikking. Daarna sal die volk self, by wyse van volksvergaderings en na gelang van omstandighede, besluit wat ons vervolgens te doen staan. Ten einde Volksraad en volksvergaderings op daardie stadium in staat te stel om ingeligte keuses uit te oefen, het die VVK besluit om 'n grond-opname veldtog te loods. Al diegene wat op die volkskieserslys geregistreer is; wat eiendomsreg oor enige vaste eiendom beskik; en begerig is dat daardie eiendom by 'n toekomstige onafhanklike staat ingeskakel moet wees, word geleentheid gebied om 'n opgawe van sulke eiendom by die VVK in te dien deur 'n "Vorm 16" in te vul; wat aangeheg is aan hierdie vonkpos.
Om op hoogte te bly van vordering met hierdie opname-proses, besoek gerus die VVK se webwerf onder die "Grondteller"-skakel; of alternatiewelik kan u kontak maak met die kantoor.
One thought on "Sorg dat jy getel word!"
A Coetzee April 17, 2013 at 3:44 pm
Baie dankie vir die "her-telling", want in die vorige opnames is ek en my dogter en kleinkind, wat voorheen in Gauteng in ons eie huis gewoon het, gladnie getel nie. Sekerlik drie van duisende ander! Ons is nie besoek nie, want ons woon tans in n "huur eenheid" in Noordwes en besit grond in Gauteng, Beamptes het nie geweet waar ons getel moet word nie en was bang vir duplisering?? Hou ons op hoogte deur die Vryburger asb. A Coetzee Noordwes